Luften er tyk af rygter om, at regeringen som led i en 2025-plan vil skære i støtten til landets tusindvis af studerende.

Hvorvidt SU'en skal bestå i sin nuværende form har været heftigt debatteret det seneste år, og flere konkrete modeller har været bragt i spil. Her følger et overblik.

Et panel nedsat af kapitalfonden Axcel foreslog i foråret, at SU'en på kandidatuddannelserne skal laves om fra stipendier til et rentefrit lån, som de studerende kan tage på sidste del af deres uddannelse. Det ville ifølge panelets analyse føre til en besparelse på tre milliarder kroner årligt.